El Grup l'Olivar actuarà diumenge a la Plaça de la Constitució
04/11/2005 14:46:00

# El Grup l'Olivar actuarà diumenge a la Plaça de la Constitució

*   04/11/2005 14:46:00
*   [Imprimir](#)
*   Compartir
*    https://www.alaquas.org/documento.asp?id\_do=9694

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9694%2F1&title=Ajuntament%20d%27Alaqu%C3%A0s.%20Prensa.El%20Grup%20l%27Olivar%20actuar%C3%A0%20diumenge%20a%20la%20Pla%C3%A7a%20de%20la%20Constituci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9694/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9694/9694_Form_4.jpg)](https://www.alaquas.org/ficheros/documentos/2005/2/9694/9694_Form_10.jpg "<a href='https://www.alaquas.org/ficheros/documentos/2005/2/9694/9694_Form_10.jpg' target=_blank><i class='fa fa-external-link' aria-hidden='true'></i>.El Grup l'Olivar actuarà diumenge a la Plaça de la Constitució</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9694&idioma=1&autotraduce=0)

L'espectacle tindrà lloc a les 12 hores del migdia

La Jota d'Alaquàs, la de Llíria i la de Bétera, la Xitxarra de Biar, el Fandango de tres del Genovés, les Valencianes de Torrent, el Tedero de Segorbe, el Bolero Estrela de Xàtiva,  el Ball de quadre de Benigànim, l'Arenilla de Borriana, l'Ú del tio Mariano i el Bolero de l'Alcúdia seran les peces musicals que el diumenge a les 12 hores del migdia a la Plaça de la Constitució ballarà i interpretarà el Grup l'Olivar, dins de la programació amb motiu dels Concerts de Tardor.

Com cada any en arribar aquesta èpopa de l'any, aquest grup de músiques i balls tradicionals ha volgut preparar un espectacle per a tota la població.

Aquest grup va nàixer fa ara 10 anys. Va ser a l'Escola de Música de la UMA en el curs 95/96, quan un reduït grup de persones va començar a impartir classes de dolçaina, tabal i balls valencians. A l'any següent i patrocinats pels clavaris de la Mare de Déu de l'Olivar, es va consolidar el grup, incloent-hi la secció de cant. Més tard es crearia la secció de rondalla.

En l'actualitat, el Grup l'Olivar està format per les seccions infantil, juvenil  i d'adults en cant, ball, rondalla i tabal i dolçaina. Des de la seua creació, el grup no ha cessat en la tasca d'investigar, crear i consolidar les activitats relacionades amb la música i la dansa tradicionals valencianes per tal que es consoliden i tinguen continuïtat en el temps.

S'han realitzat nombroses actuacions en diferents poblacions entre les quals destaquen les dansaes en poblacions com Paterna, Picanya, Alfarb, Manises, Sagunt, Meliana, Paiporta, Muro d'Alcoi, Barcelona, Llombai o El Puig. Han realitzat també un intercanvi cultural i actuacions en les poblacions d'Estercuel (Terol), Humanes (Madrid), Mula (Múrcia) i Torreagüera (Múrcia) i venen oferint també espectacles i dansaes coincidents amb les festes locals de setembre i actuacions en processons, falles, nit d'albades i noces entre d'altres. Té en repertori quatre espectacles relacionats amb les tradicions populars.